cyanic-selkie/wikianc huggingface dataset:
பார்சன்சைட்டு
பார்சன்சைட்டு (Parsonsite)  என்பது Pb2(UO2)(PO4)2•2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஈய யுரேனியம் பாசுபேட்டு கனிமம் என்று இதை வகைப்படுத்துகிறார்கள். 45% ஈயமும் 25% யுரேனியமும் சேர்ந்து இக்கனிமம் உருவாகியுள்ளது. நீட்சியான மரச்சட்டம் போன்ற போலி ஒற்றைச் சாய்வு படிகங்களாகவும், பல்மைய ஆரப்படிகங்களாகவும், தகடுகளாகவும், தூள் பொதிவுகளாகவும் இது உருவாகிறது. இள மஞ்சள் நிறத்தில் காணப்படும் இக்கனிமத்தின் கடினத் தன்மை மதிப்பு 2.5 முதல் 3 வரை என மோவின் அளவுகோல் தெரிவிக்கிறது. மேலும் பார்சன்சைட்டின் ஒப்படர்த்தி 5.72 முதல் 6.29 வரையாகும்.
காங்கோ நாட்டின் கட்டாங்கா மாகணத்திலுள்ள சிங்கோலோப்வே சுரங்கத்தில் முதன்முதலாக 1923 ஆம் ஆண்டு பார்சன்சைட்டு கனிமம் கண்டறியப்பட்டது. கனடாவின் டொரண்டோ பல்கலைக்கழக கனிமவியலாளர் ஆர்த்தர் லியோனார்டு பார்சன்சு கண்டுபிடித்த காரணத்தால் கனிமத்திற்கு பார்சன்சைட்டு என்ற பெயர் வைக்கப்பட்டது
மேற்கோள்கள்
பகுப்பு:யுரேனியம் கனிமங்கள் பகுப்பு:பாசுப்பேட்டு கனிமங்கள் பகுப்பு:முச்சரிவச்சுக் கனிமங்கள்
பார்வதி
பார்வதி அல்லது உமையவள் அல்லது மலைமகள் அல்லது இகன்மகள் என்பவர் இந்து சமயத்தில் கூறப்படும் பெண் தெய்வமும் சிவபெருமானின் துணைவியும் ஆவார். இவர் வளம், அன்பு, பக்தி, பெருவலிமை ஆகியவற்றின் கடவுளாகக் கருதப்படுகிறார். சக்தியின் பொதுவான வடிவமாக பார்வதியைக் கொள்வதே மரபாகும். இந்தியத் தொன்மங்களில் ஆயிரத்துக்கும் மேலான வடிவங்களும், அம்சங்களும் பெயர்களும் புராணக்கதைகளும் பார்வதிக்கு உண்டு. லட்சுமி, சரசுவதி ஆகியோருடன் முத்தேவியர்களில் ஒருவராகப் பார்வதி இருக்கிறார். மலையரசனான இமவான் மற்றும் மேனை ஆகியோரின் மகளாகப் பார்வதி பிறந்தார். இவர் கங்கைக்கு இளையவர் ஆவார். முருகன், பிள்ளையார் ஆகியோரின் தாயும் இவரே. பார்வதியை விட்டுணுவின் தங்கையாகவும் கருதுவது உண்டு.
ஈசனுடன் இந்து சமயத்தின் கிளைநெறிகளில் ஒன்றான சைவநெறியின் மையத்தெய்வமாக பார்வதி விளங்குகிறார். உயிர்களின் சிவகதிக்கு உதவுகின்ற சுத்தமாயையும், ஈசனின் சக்தியும் அவளே என்பது சைவர்களின் நம்பிக்கை ஆகும். இந்தியாவில் மட்டுமின்றி, தெற்காசியா, தென்கிழக்காசியா முதலான பல இடங்களிலும் பார்வதியின் சிற்பங்களும், நம்பிக்கைக்களும், நிறையவே காணப்படுகின்றன.
வேர்ப்பெயரியல்
மலையரசன் மகளென்பதால், மலையைக் குறிக்கும் "பர்வதம்" எனும் வடமொழிச் சொல்லிலிருந்து "பார்வதி" எனும் பெயர் வந்தது. இதேபொருள்தரும் "கிரிஜை", "சைலஜை", "மலைமகள்" முதலான பல பெயர்கள் அவளுக்குண்டு. லலிதையின் பேராயிரம் வடமொழிநூல், அவளது ஆயிரம் திருநாமங்களைச் சொல்கின்றது. "உமையவள்" என்பது பார்வதிக்குச் சமனாக, பரவலாகப் பயன்படுத்தப்படுகின்றது. "அம்பிகை"(அன்னைத்தெய்வம்), சக்தி (பேராற்றல்), அம்மன், மகேசுவரி (பேரிறைவி), கொற்றவை (பேரரசி) என்று அவளது பெயர்களின் பட்டியல் நீள்கின்றது. காமாட்சி, அன்னபூரணி ஆகிய பார்வதியின் இருவடிவங்களும் புகழ்பெற்றவை.
வெண்மை அல்லது மஞ்சள் நிறத்தில் "கௌரி" என்றும், கருமை நிறத்தில் "காளி" என்றும் போற்றப்படும் உமையின் இருவடிவங்களும் பரவலாகப் போற்றப்படுகின்றன,
வரலாறு
கேன உபநிடதத்தில் (3.12) "உமா ஹைமவதி" எனும் பெயர் காணப்படும் போதும்,, பார்வதி, வேதகாலத்துக்குப் பிந்திய தெய்வம் என சில ஆய்வாளர்கள் கூறுகின்றனர். எனினும் சாயனரின் அனுவாக உரை, தளவாகார உபநிடதத்திலுள்ள "உமா" எனும் பெயரையும் குறிப்பிடுவதால், "உமா", "அம்பிகா" என்றெல்லாம் சொல்லும் வேதத் தெய்வம் பார்வதியே என்பதில் சந்தேகமில்லை.
இராமாயணம், மகாபாரதம் முதலானவற்றிலிருந்து, இதிகாச காலத்தில் (பொ.ஊ.மு. 400 இலிருந்து பொ.ஊ. 400) பார்வதி இன்றைய சிவசக்தியாக இனங்காணப்படுகிறாள். எனினும் காளிதாசன் (ஐந்தாம் ஆறாம் நூற்றாண்டு) மற்றும் புராணங்கள் (பொ.ஊ. 4 முதல் 13-ம் நூற்றாண்டுகள்) இன்றைய பார்வதியை முழுமைபெறச் செய்யும் வரலாறுகளைக் கூறுகின்றனர். ஆரியர் அல்லாத மலைக்குடிகளின் தொல்தெய்வமே பார்வதி என்பது பொதுவான கருத்தாக இருக்கின்றது.
உருத்திரன், அக்னி தேவன், இயமன் முதலான வேதகாலத் தெய்வங்களின கலவையாக, சிவன் பெருவளர்ச்சி கண்டதுபோல், உமா, ஹைமவதி, அம்பிகை, காளி, கௌரி, ராத்திரி, அதிதி முதலான பழந்தெய்வங்கள் பற்றிய நம்பிக்கைகளே "பார்வதி" எனும் பெரும் தெய்வத்தைப் படைத்தன.
தட்கனின் மகளும், ஈசனின் முதல் மனைவியுமான தாட்சாயிணியே மீண்டும், பார்வதியாக அவதரித்ததாக, புராணங்கள் சொல்கின்றன. தாட்சாயணியை இழந்து வருந்திய ஈசன் தியான நிலையில் ஆழ்ந்தார். சிவனை மணக்க பார்வதி தவம் செய்ய முடிவெடுத்தார். அவரின் பெற்றோர் முதலில் அதை மறுத்தனர். பின் அவரது உறுதியைக் கண்டு திகைத்து, அவரது தவத்துக்கு உதவினர். இதற்கிடையிவ் சூரபத்மன் என்னும் அசுரன், பிரம்மதேவரிடம் சிவனின் பிள்ளையைத் தவிர வேறு எவராலும் அழிக்க முடியாத வரத்தைப் பெற்றான். இதனால் கலக்கமடைந்த தேவர்கள் காமதேவனை அனுப்பி ஈசனின் தியானத்தைக் கலைத்து பார்வதியைத் திருமணம் செய்து கொள்ள வைக்க முயல்கின்றனர். அப்போது ஈசனின் நெற்றிக்கண்ணில் இருந்து தோன்றிய நெருப்பு பட்டு, காமதேவன் எரிந்து சாம்பலானான். பின்பு ஈசனே மாறுவேடத்தில வந்து, பார்வதியின் மனதைக் கலைக்க முயன்றும் அவர் கலங்காமல் தன் தவத்தைத் தொடர்ந்தார். இதனால் மகிழ்ந்த சிவபெருமான் பார்வதியை மணந்து கொண்டார். திருமணத்தின் பின் ஈசனுடன் பார்வதியும் கயிலை சென்று வாழ்ந்து வந்தனர். அங்கு அவர்களுக்கு பிள்ளையார், முருகன் ஆகியோர் பிள்ளைகளாக அவதரிக்கின்றனர்.
மாற்றுக் கதைகள்
ஹரிவம்சத்தின்படி, ஏகபர்ணை, ஏகபாதலை ஆகியோரின் மூத்த சகோதரியே பார்வதி. தேவி பாகவத புராணம், சிவ மகா புராணம் கந்த புராணம் என்பவற்றின் படி, ஆதிசக்தியை, மலையரசனும் மேனையும் வேண்டித் தவமிருந்ததாலேயே அவள் அவர்களுக்கு மகளாகப் பிறக்கிறாள். பார்வதிக்கு "அசோக சுந்தரி" எனும் மகளொருத்தி உண்டு எனம் நம்பிக்கைகளும் உண்டு.
சிற்பவியலும் குறியீட்டியலும்
இருகரத்தினளாக உள்ளபோது, ஒரு கரத்தை கத்யவலம்பித (கடக) முத்திரையலும், மற்றையதை அஞ்சேல் அல்லது மலரேந்திய முத்திரையிலும் அமைப்பதுண்டு. விளைந்த வயல்களைக் குறிக்கும் மஞ்சள் அல்லது பொன்னிறத்தில் அமைந்த "கௌரி"யின் வடிவத்திலும பார்வதி போற்றப்பட்டுகிறாள். காளி முதலான பயங்கரமான உருவங்களும், மீனாட்சி, காமாட்சி போன்ற அழகொழுகும் வடிவங்களும் அவளுக்குரியவை. காமனை நினைவுகூரும் கிளி அவளது கரங்களில் காணப்படுவதும் உண்டு.
நாலடியார் விளக்கவுரை
நாலடியார் விளக்கவுரை என்பது ‘நாலடியார் உரைவளம்’ என்னும் நூலில் மூன்றாவதாக அமைந்துள்ள உரை. இதனை இயற்றியவர் இன்னார் எனத் தெரியாத காரணத்தால் இந்த உரையை விளக்கவுரை எனக் குறிப்பிட்டுள்ளனர். பதுமனார், தருமர் ஆகியோர் உரைகளை இவ்வுரை அப்படியே எடுத்தாள்கிறது. சில இடங்களில் புதிய விளக்கங்கள் இதில் தரப்பட்டுள்ளன. இவ்வுரை எடுத்தாள்வதை எண்ணும்போது இவ்வுரை எழுதிய ஆசிரியர் அவ்விருவரின் மாணாக்கராக இருந்திருக்கலாம் எனக் கருதலாம். உரை நூலின் காலம் 13 ஆம் நூற்றாண்டு
புதிய விளக்கங்கள்
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:நாலடியார்
பார்வதி
பார்வதியின் வடிவங்கள்
பார்வதி எடுத்த அவதாரங்கள் பல.
விரதங்கள்
பார்வதி தேவியை கவுரி என்ற வடிவில் வழிபடுகின்றனர். இதனால் கௌரி, அனந்தா திரிதியை, ஜெயபார்வதி விரதம், கோகிலா விரதம், வடசாவித்திரி விரதம் போன்ற விரதங்களை கடைபிடிக்கின்றனர்.
ஜெயபார்வதி விரதம்
ஆஷாட மாதத்தில் வளர்பிறையில் வருகின்ற திரயோதசி திதி நாளை ஜெயபார்வதி விரதம் இருக்கின்றனர். இந்த நாளில் விரதம் இருந்தால் வெற்றிகளை பார்வதி தருவாள் என்பது நம்பிக்கையாகும்.
கோகிலா விரதம்
கோகிலம் என்ற சொல் கிளியைக் குறிப்பது. கிளியைக் கையில் ஏந்தியிருக்கும் உமையம்மைக்கு இந்த விரதம் கடைப்பிடிக்கப்படுகிறது.
ஆத்ம திரிதியை விரதம்
வளர்பிறை திரிதியையில் ஒவ்வொரு மாதமும், ஒவ்வொரு சக்தியை வழிபடுவது ஆத்ம திரிதியை விரதம் ஆகும்.
உசாவியவை
பகுப்பு:இந்து பெண் தெய்வங்கள் பகுப்பு:சிவபெருமான் மனைவியர் பகுப்பு:பார்வதியின் வடிவங்கள்
அன்னி மரீ இலாகுரேஞ்சி
அன்னி மரீ இலாகுரேஞ்சி (Anne-Marie Lagrange, பிறப்பு: மார்ச் 12, 1962) உரோன் ஆல்பெசு எனும் பிரெஞ்சுப் பகுதியில் பிறந்தார். இவர் பிரெஞ்சு வானியற்பியலாளர் ஆவார். இவ்ரது ஆய்வு சூரியனுக்கு அப்பாலைய புறவெளிக் கோள் அமைப்புகளைப் பற்றி அமைகிறது. இவர் பல அறிவியல் தகைமைகளையும் விருதுகளையும் பெற்றுள்ளார். இதில் பிரெஞ்சு உயர்நிலை வீரத் தகைமையும் அடங்கும். இவர் பிரெஞ்சு அறிவியல் கல்விக்கழக உறுப்பினராக 2013 முதல் இருந்து வருகிறர்.
மேற்கோள்கள்
பகுப்பு:பிரெஞ்சு வானியற்பியலாளர்கள் பகுப்பு: பிரெஞ்சுப் பெண் வானியலாளர்கள் பகுப்பு:பிரெஞ்சு வானியலாளர்கள் பகுப்பு: பெண் வானியற்பியலாளர்கள் பகுப்பு:பெண் வானியலாளர்கள் பகுப்பு: பெண் இயற்பியலாளர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:பிரெஞ்சு இயற்பியலாளர்கள் பகுப்பு:பிரெஞ்சுப் பெண் இயற்பியலாளர்கள் பகுப்பு:பிரெஞ்சுப் பெண் அறிவியலாளர்கள்
புனித மேரி தேவாலயம், குடமளூர்
புனித மேரி சிரோ-மலபார் கத்தோலிக்க தேவாலயம் (St Mary's Syro-Malabar Catholic Church, Kudamaloor) என்பது கேரளத்தின், கோட்டயம் மாவட்டத்தில், கோட்டயம் நகரிலிருந்து ஏழு கி.மீ தொலைவில் உள்ள குடமளூரில் அமைந்துள்ள பழமையான கிருத்துவ தேவாலயம் ஆகும். இது சுமார் 800 ஆண்டுகள் பழமையானது என்றும், இந்த தேவாலயமானது செண்பகச்சேரி அரசரால கட்டபட்டதாகவும் கருதப்படுகிறது. நீர் இறைக்கும் தாம்புகயிறு, பாரம்பரிய நீர் சேந்தும் பை ஆகியவை இங்கு சடங்குக்கான புனிதப் பொருட்களாக உள்ளன.
கருப்பூர் ஊராட்சி, குமராட்சி
கருப்பூர் ஊராட்சி (Karuppur Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1167 ஆகும். இவர்களில் பெண்கள் 570 பேரும் ஆண்கள் 597 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
யோக உபநிடதங்கள்
யோக உபநிடதங்கள் ( Yoga Upanishads ) என்பது யோகக் கலை தொடர்பாக சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களின் ஒரு தொகுப்பாகும். இராமனால் அனுமனுக்கு உபதேசிக்கப்பட்ட முக்திகா நியதியின் தொகுப்பில் பட்டியலிடப்பட்டுள்ள 108 உபநிடதங்களின் தொகுப்பில் இருபது யோக உபநிடதங்கள் உள்ளன. யோக உபநிடதங்கள், மற்ற சிறிய உபநிடதங்களுடன், பொதுவாக மிகவும் பழமையானதாகவும் வேத மரபிலிருந்து வந்ததாகவும் கருதப்படுகிறது. மிகவும் பழமையானவை என்று கருதப்படும் பதின்மூன்று முக்கிய முதன்மை உபநிடதங்களிலிருந்து தனித்தனியாக வகைப்படுத்தப்படுகின்றன.{Sfn|Mahony|1998|p=271}}
யோக உபநிடதங்கள் யோகக் கலை உத்திகளின் முறைமை மற்றும் தியானத்தில் பல்வேறு முக்கியத்துவத்துடன், ஆனால் சில பகிரப்பட்ட யோசனைகளுடன் கோட்பாடு மற்றும் பயிற்சியைக் கையாள்கின்றன. பொதுவான இயல்புடைய சாமான்ய உபநிடதங்கள், இந்து சமயத் துறவு மற்றும் துறவற நடைமுறையில் கவனம் செலுத்தும் சந்நியாச உபநிடதங்கள், சைவத்தின் அம்சங்களை முன்னிலைப்படுத்தும் சைவ உபநிடதங்கள், வைணவத்தை சிறப்பிக்கும் வைணவ உபநிடதங்கள் போன்ற சிறிய உபநிடதங்களின் பிற குழுக்களிலிருந்து அவை வேறுபடுகின்றன. மேலும் சாக்த உபநிடதங்கள் சக்தி (சாக்தம்) உயர்த்திக் காட்டுகின்றன.
காலவரிசை
ஒவ்வொரு யோக உபநிடதங்களின் தேதியும் தெளிவாக இல்லை. மேலும் அவை எப்போது இயற்றப்பட்டன என்பது குறித்த மதிப்பீடுகளும் அறிஞர்களிடையே வேறுபடுகின்றன. மகோனியின் கூற்றுப்படி, அவை கிமு 100 முதல் கிபி 1100 வரை தேதியிடப்பட்டிருக்கலாம். இருப்பினும், கவின் பிளட் யோக உபநிடதங்கள் கிமு 100 முதல் கிபி 300 வரை காலக்கெடுவைக் குறிப்பிடுகிறார். ஜேம்ஸ் மல்லின்சனின் கூற்றுப்படி, சில யோக உபநிடதங்கள் பதினெட்டாம் நூற்றாண்டில் நாத சைவப் பாரம்பரியத்தின் ஹத யோகக் கருத்துக்களை இணைக்க திருத்தப்பட்டன.
தொன்மையான மொழி, பிற இந்திய நூல்களில் உள்ள சில யோக உபநிடதங்களின் குறிப்பு, பிற ஆரம்பகால யோக உபநிடதங்களான. பிரம்மபிந்து, பிரம்மவித்யா,யோகதத்துவம், நாதபிந்து, யோகசிகம், சூரிகா மற்றும் அமிர்தபிந்து, மகாபாரதத்தின் உபதேசப் பகுதிகள் மற்றும் தலைமை சந்நியாச உபநிடதங்கள் போன்றவைகள் எழுதப்பட்ட அதே காலகட்டத்தில் இதுவும் இயற்றப்பட்டிருக்கலாம் என்று உரோமானிய வரலாற்றாளர் மிர்சியா எலியாட் கூறுகிறார். அதே நேரத்தில் மைத்ராயனிய உபநிடதம்] ), சூரிகா, [[அமிர்தபிந்து உபநிடதம், பிரம்மவித்யா, தேஜோபிந்து உபநிடதம், நாதபிந்து, யோகசிக உபநிடதம், தியானபிந்து உபநிடதம் மற்றும் [[யோகதத்துவ உபநிடதம். எலியாட்டின் பரிந்துரைகள் இவற்றை இறுதி கிமு நூற்றாண்டுகள் அல்லது கிபியின் ஆரம்ப நூற்றாண்டுகளில் வைக்கின்றன. இவை அனைத்தும், யோக-குண்டலினி, வராகா மற்றும் பசுபதபிரம்ம உபநிடதங்கள் போன்ற பத்து அல்லது பதினோரு யோக உபநிடதங்களை விட முன்னதாகவே இயற்றப்பட்டிருக்கலாம் என்று எலியாட் கூறுகிறார்.
வாய்ப்பு
யோக உபநிடதங்கள், தோரணைகள், மூச்சுப் பயிற்சிகள், தியானம், ஒலி, தந்திரம் ( குண்டலினி உடற்கூறியல்) மற்றும் பிறவற்றிலிருந்து பல்வேறு அம்சங்களையும் யோகக் கலையின் வகைகளையும் விவாதிக்கின்றன. இவற்றில் சில தலைப்புகள் பகவத் கீதை அல்லது பதஞ்சலியின் யோக சூத்திரங்களில் குறிப்பிடப்படவில்லை.
பல நூல்கள் யோகாவை படிகள் அல்லது அங்கங்கள் கொண்டதாக விவரிக்கின்றன. மேலும், ஜெர்மானிய இந்தியவியலாளர் பால் டியூசனின் கூற்றுப்படி, பிரம்மவித்யா, சூரிகா, குலிகா ( சாமான்ய உபநிடதங்களின் கீழ் பட்டியலிடப்பட்டுள்ளது ), நாதபிந்து, பிரம்மபிந்து, அமிர்தபிந்து, தியானபிந்து, தேஜோபிந்து, யோகசிகா, யோகதத்துவா, மற்றும் ''ஹம்சா ஆகியன இவைகளில் முக்கியமான யோக உபநிடதங்கள் ஆகும். இந்த 11 யோக உபநிடதங்கள் வேதாந்தக் கண்ணோட்டத்தில் வேதப் பள்ளியைச் சேர்ந்தவை. நெறிமுறைகள் பற்றிய விவாதம் [ இயமம், ( அகிம்சை போன்ற சுய கட்டுப்பாடுகள் ) மற்றும் நியமம், ( படிப்பு போன்ற சுய முயற்சி ) ], யோகாசனம் (உடல் பயிற்சிகள் மற்றும் உடல் தோரணை), பிராணயாமா (மூச்சு பயிற்சிகள்), பிரத்யாகரம் (புலன்களை விலக்குதல்), தாரணா (மனதின் செறிவு), தியானம் மற்றும் சமாதி ( தியானம்-உணர்வு நிலை) ஆகியவை அடங்கும்).
உசாத்துணை
பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
சோமசுந்தரம் ஊராட்சி
சோமசமுத்திரம் ஊராட்சி (Somasamudhiram Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3537 ஆகும். இவர்களில் பெண்கள் 1758 பேரும் ஆண்கள் 1779 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அன்னூட் சண்டை
ஹன்னூட் சண்டை (Battle of Hannut) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. பெல்ஜியம் சண்டையின் ஒரு பகுதியான இச்சண்டையில் நாசி ஜெர்மனியின் படைகள் பெல்ஜியத்தைத் தாக்கியதால் பிரெஞ்சு முதன்மைப் படைகளை ஆர்டென் காட்டுப் பகுதியிலிருந்து நகர்ந்து பெல்ஜியத்தை நோக்கி விரைந்தன.
மே 10, 1940ல் ஜெர்மானியப் படைகள் பெல்ஜியம் மற்றும் பிரான்சின் மீது இருமுனைத் தாக்குதலைத் தொடங்கின. ஜெர்மனியின் போர் உபாயத் திட்டமான “மஞ்சள் திட்ட” (ஜெர்மன்: Fall Gelb) த்தின்படி பெல்ஜியம் மீதான தாக்குதல் திசை திருப்பும் தாக்குதலாகும். இதன் மூலம் பிரான்சின் முதன்மைப் படைப்பிரிவுகளை பெல்ஜியத்திற்கு வரவழைக்க வேண்டும். அவை பெல்ஜியத்தை அடைந்த பின், அவற்றின் பின்பகுதியில் ஆர்டென் காடு வழியாக ஜெர்மானிய ஆர்மி குரூப் ஏ முக்கியத் தாக்குதல் நடத்த வேண்டுமென்று மஞ்சள் திட்டம் வகுக்கப்பட்டிருந்தது. அதன்படி பிரெஞ்சு முதலாம் ஆர்மியை பெல்ஜியத்துக்கு இழுக்க மே 12ம் தேதி இரண்டு ஜெர்மானிய கவச டிவிசன்கள் பெல்ஜியத்தின் ஹன்னூட் பகுதியைத் தாக்கின. அவற்றை எதிர்கொள்ள பிரெஞ்சு முதலாம் ஆர்மி விரைந்து வந்து எதிர்த் தாக்குதல் நடத்தியது. இச்சண்டையிலும் மே 15ம் தேதி நடந்த ஜெம்புளூ சண்டையிலும் பிரெஞ்சுப் படைகளே வெற்றி பெற்றன. இவ்விரண்டில் ஜெம்புளூ சண்டையே முக்கியமானது. ஹன்னூட் சண்டை ஜெம்புளூச் சண்டையின் துணைச் சண்டையே (screening action). இச்சண்டைகள் நிகழ்ந்து கொண்டிருந்த போது, ஆர்டென் காட்டில் நடந்த முக்கிய ஜெர்மானிய தாக்குதல் வெற்றி பெற்றது. அங்கு பிரெஞ்சு அரண் நிலையை உடைத்து முன்னேறிய ஜெர்மானியப் படைகள் பத்து நாட்களில் ஆங்கிலக் கால்வாயை அடைந்து விட்டன. இதனால் பெல்ஜியத்துக்கு விரைந்த நேச நாட்டுப் படைகள் சுற்றி வளைக்கப்பட்டன. ஹன்னூட்டிலும் ஜெம்புளூவிலும் பிரெஞ்சுப் படைகள் அடைந்த வெற்றி பயனில்லாமல் போனது.
மேற்கோள்கள்
பகுப்பு: மேற்குப் போர்முனை (இரண்டாம் உலகப் போர்) பகுப்பு:1940 நிகழ்வுகள் பகுப்பு:பெல்ஜியம்
குழந்தை பிறப்பு
மனிதர்களில் கர்ப்பகாலம் அல்லது கருத்தரிப்புகாலம் முடிவடையும்போது, கருவானது வளர்ச்சியடைந்த குழந்தையாக உருமாற்றம் பெற்று, ஒன்று அல்லது அதற்கு மேற்பட்ட கைக்குழந்தையாக பெண்ணின் கருப்பையிலிருந்து வெளியேறும் நிகழ்வையே குழந்தை பிறப்பு என அழைக்கிறோம்.
உலகம் முழுவதும் 2015 -இல் சுமார் 135 மில்லியன் பிறப்புகள் நிகழ்ந்தன. கருத்தரிப்புக் காலத்தில், 37 கிழமைகளுக்கு முன்னராக குறைப்பிரசவப் பிறப்பாக சுமார் 15 மில்லியன் குழந்தைகள் பிறந்தன, அதே வேளையில் 42 வாரங்களுக்குப் பிறகு பிந்தியகாலப் பிறப்பாக 3 முதல் 12% வரையிலான குழந்தைகள் பிறந்தன. வளர்ந்த நாடுகளில் பெரும்பாலான பிரசவங்கள் மருத்துவமனையில் நிகழ்கின்றன, அதே வேளையில் வளர்ந்துவரும் நாடுகளில் பெரும்பாலான பிறப்புகள் பாரம்பரியமான பிரசவ உதவியாளரின் உதவியுடன் வீட்டில் நிகழ்கின்றன.
கருத்தரிப்புகாலம் முழுமைக்கும் கருப்பையினுள் குழந்தை வளர்ச்சிக்கான தேவைகளைப் பூர்த்தி செய்வதற்காக உருவாக்கப்பட்டிருந்த நஞ்சுக்கொடி அல்லது சினைக்கொடி என அழைக்கப்படும் சூல்வித்தகமும் (placenta), இந்த குழந்தை பிறப்பின்போது, குழந்தையுடன் சேர்த்து வெளியேற்றப்படும். இயற்கையாக சாதாரண முறையில், பெண்ணின் யோனியூடாக குழந்தையானது வெளியேற முடியாத நிலை ஏற்படும்போது, வேறு கருவிகள் கொண்டு வெளியே இழுத்து எடுப்பதன் மூலமோ, அல்லது வயிற்றில் வெட்டு ஒன்றை ஏற்படுத்தி அறுவைச் சிகிச்சையின் மூலமோ குழந்தை செயற்கையாக பெண்ணின் கருப்பையிருந்து வெளியேற்றப்படுவதுமுண்டு. அறுவைச் சிகிச்சை மூலம் குழந்தை பிறப்பு நிகழும் வீதம் அதிகரித்து வருவதாக ஆய்வுகள் சுட்டுகின்றன. அமெரிக்காவில் 31.8% உம், கனடாவில் 22.5% உம் குழந்தை பிறப்பு அறுவைச் சிகிச்சை மூலமே நிகழ்வதாக அறியப்படுகிறது தற்போது இந்த குழந்தை பிறப்பானது மருத்துவமனைகளிலேயே நிகழ்கின்றதாயினும், 20 ஆம் நூற்றாண்டுக்கு முன்னைய காலத்தில் வீட்டில் பெண்களின் உதவியுடன் இது நிகழ்ந்து வந்தது. .
அறிகுறிகள்
சாதாரண குழந்தை பிறப்பின்போது, பெண்களுக்கு ஆரம்ப நிலையில் மெதுவாகவும், அதிகரித்த இடைவெளியிலும் வயிற்றில் வலியெடுக்க ஆரம்பிக்கும். நேரம் செல்லச் செல்ல வலியின் அளவு அதிகரிப்பதுடன், வலிகளுக்கிடையிலான இடைவெளியும் குறைந்து செல்லும். இந்த வலியின் தன்மை ஒவ்வொரு பெண்ணுக்கும் மிகவும் வேறுபடும். இந்தத் தன்மை குறிப்பாக பிரசவம்பற்றிய பயம், மற்றும் ஆர்வத்தில் தங்கியிருக்கும். ஏற்கனவே குழந்தை பெற்றுக் கொண்ட அனுபவம், வயது, அவர்களின் சமூக அமைப்பு, அவர்கள் செய்யும் தொழில், இயற்பியல் சூழல், தயார்ப்படுத்தல் போன்ற பல்வேறு காரணிகளும், இந்த வலியின் தன்மையை மாற்ற வல்லன.
குழந்தை பிறப்பின்போது சில எளிய உடற் பயிற்சிகளைச் செய்வதன்மூலம் வலியின் தன்மையைக் குறைக்க முடியும் என நம்பப்படுகிறது. மூக்கினால் மூச்சை எடுத்து, வாயினால் வெளியேற்றும் பயிற்சியானது வலியைக் குறைக்க மிகவும் பயன்படுகிறது. குழந்தை பிறப்பின்போது, எவ்வாறு ஒரு பெண் இருப்பது என்பதும் பெண்ணுக்கு பெண் வேறுபடும். சிலர் படுத்திருக்கையில் வலி குறைவாக இருப்பதாகவும், சிலர் எழுந்து நிற்கையில் குறைவதாகவும், வேறு சிலர் நீரினுள் அமர்ந்திருக்கையில் வலி குறைவதாகவும் உணர்கின்றனர்.
உளவியல் தொடர்பான அறிகுறிகள்
பெண்களில் குழந்தை பிறப்பானது மிகவும் தீவிரமான நேர்மறையானதும், எதிர் மறையானதுமான உணர்வுகளை வெளிப்படையாகக் காட்டக் கூடிய நிலமையை ஏற்படுத்த வல்லது. பல பெண்கள் குழந்தை பிறந்ததும் மிகவும் மகிழ்ச்சியாகவும், நிம்மதியாகவும் உணரக்கூடிய அதே வேளையில், சில பெண்களுக்கு குழந்தை பிறப்பிற்குப் பின்னர், மனநிலையில் ஒழுங்கின்மை ஏற்படும். பொதுவாக 13% மான கர்ப்பம் தரித்திருக்கும் பெண்களும், குழந்தை பிறந்த பெண்களும் மனத்தளர்ச்சிக்கு உட்படுவதாகக் கூறப்படுகிறது. அமெரிக்காவில், 70-80% மான பெண்கள் குழந்தை பிறப்பிற்குப் பின்னர், ஏதொ ஒரு வகை கவலையை அல்லது மனநிலை வேறுபாடுகளை உணர்கின்றனர். 15% மான பெண்களுக்கு, குழந்தைப் பேறிற்குப் பின்னர் மனத்தளர்ச்சி ஏற்படுவதாகக் கூறப்படுகிறது. சிலரில் அசாதாரண, தொடர்ந்திருக்கும் மன அழுத்தம் காணப்படும். இந் நிலையைத் தவிர்க்க குழுவாக அமர்ந்து பெற்றுக் கொள்ளும் சிகிச்சை முறை மிகுந்த பலனளிக்கிறது குழந்தை பிறப்பின்போது, பிறக்கும் குழந்தைக்கும் பாதுகாப்பான உள் சூழலை விட்டு வெளியேறுவதும், வேறு பல காரணிகளும் மன அழுத்தத்தை கொடுக்கக்கூடும்.
யோனியூடான பிறப்பு
மிகவும் பொதுவான குழந்தைப்பிறப்பு முறை யோனி மூலமான பிரசவம் ஆகும். மனிதரில் பெண்களின் இடுப்பு வளையமானது, குழந்தை இயல்பாக பிறப்பதற்கு ஏற்றவாறான அமைப்பையே கொண்டுள்ளது. மனிதன் நிமிர்ந்த நிலையில் இருப்பதனால் இடுப்புக்கு மேலான பகுதியின் நிறையை முழுமையாக தாங்கும் வல்லமையுடனேயே இடுப்பு எலும்பின் அமைப்பு உள்ளது. அத்துடன் பெண்களில் சிறுநீர்க் குழாய், யோனி, குதம் ஆகிய மூன்று வழிகளும் திறக்கும் இடமாக இடுப்புப் பகுதி அமைவதால், அவற்றையும் தாங்கக் கூடிய நிலமையில் இருப்பதுடன், குழந்தை பிறப்புக்கு ஏற்றவாறு இடுப்பு வளைவு (Pubic arch) என அழைக்கப்படும் இடுப்பு எலும்பின் கீழ்ப்பகுதி, நன்கு விரிந்த நிலையில் காணப்படும்.
மனிதரில் பெரிய தலையும், தோள் பகுதிகளும், பிறப்பின்போது பிரச்சனையின்றி இடுப்பு எலும்பினூடாக வெளியேறுவதற்கு ஏற்ற வகையில் ஒரு ஒழுங்கில் பிறப்பு செயல்முறை அமைய வேண்டும். இந்த ஒழுங்கில் குழப்பம் ஏற்படும்போது, குழந்தை பிறப்பானது நீண்ட நேரத்தை எடுப்பதுடன், வலி மிகுந்ததாகவும் ஆகி விடுகிறது. சில சமயம் குழந்தை பிறப்பு இயல்பாக நிகழ முடியாமலும் போய் விடுகிறது. கருப்பை வாய்ப்பகுதி, குழந்தை பிறக்கும் குழாய்ப்பகுதியிலுள்ள மென்மையான இழையங்களில் ஏற்படும் மாற்றங்கள் பின்வரும் ஆறு நிலைகளையும் உறுதிப்படுத்தும்.
தலை வெளியேறும்போது, தலை சிறிது நீளமாகி, தனது அமைப்பில் மாற்றமேற்படுத்திக் கொள்வதன் மூலம் இலகுவான வெளியேற்றத்திற்கு உதவும். இப்படியான தலையின் வடிவமைப்பில் ஏற்படும் மாற்றம் முதன் முதலில் யோசியூடாக குழந்தை பெற்றுக் கொள்ளும் பெண்களில் தெளிவாகத் தெரியும்.
தளர்த்துதல் தொழில்நுட்பங்கள், ஓப்பியாய்டுகள் (opioids) மற்றும் தண்டுவடத் தடுப்புகள் போன்ற பல வழிமுறைகள் வலியைக் குறைப்பதில் உதவும்.
கருத்தரிப்பின் இறுதி நிலை
கருத்தரிப்பு காலத்தின் இறுதி நிலையில் கிட்டத்தட்ட 26 ஆம் கிழமையளவில் கருப்பையில் சுருக்கம் அல்லது இறுக்கம் தோன்றுவதால், பிறப்பு நேர்கையில் ஏற்படுவதுபோல ஒருவகை வலி தெரியலாம். இது 'பொய்யான வலி' என அழைக்கப்படுகிறது. இது கருப்பை வாய்ப்பகுதியில் (Cervix) ஏற்படும் இழுவையால் ஏற்படுவதாகும். பிறப்பின் முதலாம் நிலை ஆரம்பிக்கையில், இந்த கருத்தரிப்பின் இறுதி நிலை முடிவுக்கு வரும். இந்நிலையில் பொதுவாக கருப்பை வாயானது கிட்டத்தட்ட 3 cm விரிவடைந்திருக்கும்.
குழந்தை பிறக்கும் முன்பு சிலருக்கு பனிக்குடம் என்னும் திரவம் உடைந்து லேசாக கசிய துவங்கும் அப்போது குழந்தை பிறக்க தயாரான நிலையில் இருக்கிறது, சிலருக்கு பனிக்குடம் உடைந்து சிறுநீர் போல் வெளியெறும் இந்நிலையில் சிலருக்கு இயல்பாக பிரசவம் நிகழாது. அறுவை சிகிச்சை செய்ய வேண்டியிருக்கலாம்
குழந்தை பிறப்பின் முதலாம் நிலை: கர்ப்பப்பை வாய் விரிதல்
கருப்பையின் குறுகிய கீழ்ப்பாகம் விரிவடையும் நிலையாகும். இந்நிலை பன்னிரண்டு முதல் பத்தொன்பது மணிநேரம் வரை நீடிக்கலாம். பிடிப்புடன் கூடிய அடிவயிற்று அல்லது முதுகு வலிகளுடன் முதல் நிலை தொடங்குகிறது, அவை சுமார் அரை நிமிடத்துக்கு நீடிக்கும் மற்றும் ஒவ்வொரு பத்து முதல் முப்பது நிமிடங்களுக்கும் நிகழும். நேரம் போகப்போக பிடிப்புடன் கூடிய வலிகளின் கடுமை அதிகமாகும் மற்றும் அவை மேலும் அடிக்கடி நிகழும்.
குழந்தை பிறப்பு இயல்பாக, பிரச்சனைகளின்றி இரண்டாவது நிலைக்கு செல்லுமா என்பதை மருத்துவர்கள், உதவியாளர்கள் பல காரணிகளை வைத்து ஆய்ந்து அறிவார்கள். பொதுவாக இந்நிலையில் கருப்பை வாயானது 3 cm விரிந்திருக்கும். இந்நிலையில் சில பெண்களுக்கு கருப்பை சுருக்கம் சுறுசுறுப்பாக ஆரம்பித்து விடும். வேறு சிலரில் இந்த சுருக்கமே ஆரம்பிக்காமலும் இருக்கும். கருப்பை வாயில் விரிதல் தொடர்ந்து நிகழ்ந்தால் அது ஒரு இயல்பான பிறப்பு நடப்பதற்கான சாத்தியத்தைக் காட்டும். கருப்பை வாய்ப்பகுதியில் இருக்கும் மென்சவ்வில் கிழிவு ஏற்படல், குருதிக் கறைபடுதல் என்பன இந்நிலையில் ஏற்படவோ அல்லது ஏற்படாமல் இருக்கவோ கூடும். கருப்பையில் ஏற்படும் ஒரு ஒழுங்குபடுத்தப்பட்ட சுருக்கம் பிறப்பை இலகுவாக்க முயலும். கருப்பையின் மேல் பகுதி தசைகளில் ஆரம்பிக்கும் சுருக்கமானது கருப்பையின் கீழ்ப்பகுதியை மெல் நோக்கி இழுக்கும். அப்போது கருப்பை வாயும் மேல் நோக்கி இழுபடும், இதனால் வாய்ப் பகுதி குழந்தையின் தலையை வெளியேற அனுமதிக்கும் அளவுக்கு மேலும் விரிவடையும். முழு விரிதல் ஏற்பட்டிருப்பின் துவாரமானது 10 cm அளவில் விரிவடைந்திருக்கும்.
குழந்தை பிறப்பின் இரண்டாம் நிலை: குழந்தையை வெளியேற்றல்
இரண்டாவது நிலையின்போது சுருங்குதல்களுடன் கூடிய தள்ளுதல் நிகழலாம். இந் நிலையானது கருப்பை வாய்ப் பகுதியானது முற்றாக விரிவடைந்த நிலையில் ஆரம்பித்து, குழந்தை பிறந்ததும் முடிவடைகிறது. குழந்தை வெளியேறுவதற்கு ஆயத்தமாக கீழ்நோக்கி நகர்ந்திருப்பதால், கருப்பை வாய்ப் பகுதியில் அமுக்கம் அதிகமாகும். இவ்வமுக்கம் அதிகரிக்க அதிகரிக்க, கருப்பையில் ஏற்படும் சுருக்கமும் அதிகரிக்கும். இதனால் ஒவ்வொருமுறை வரும் வலிகளுக்கு இடையிலான இடைவெளி குறைவதுடன், வலி தொடரும் நேரமும் அதிகரித்துச் செல்லும்.
குழந்தையின் தலைப் பகுதி முற்றாக தாயின் இடுப்பு எலும்பின் கீழ்ப் பகுதியிலுள்ள இடைவெளிக்கு வந்திருக்கும். குழந்தையின் தலையின் அகன்ற பகுதி, இடுப்பின் விளிம்பைத் (Pelvic brim) கடந்து வந்து, பின்னர் அங்கிருக்கும் ஒடுங்கிய பகுதியையும் கடந்து இடுப்பு வளைவைக் கடப்பதற்கு ஆயத்தமாகும். இந்நிலையில் குழந்தை வெளி உலகிற்கு வெளித்தள்ளப்படுவதற்கு தாயின் உதவியும் தேவைப்படும். தாய் தனது முயற்சியால் மூச்சையடக்கி குழந்தையை வெளித்தள்ள உதவ வேண்டும். அப்போது எரிவு அல்லது குத்துவது போன்ற உணர்வு தாய்க்கு ஏற்படக் கூடும். குழந்தையின் தலை வெளியே வந்துவிட்டால், அது 4ஆம், 5ஆம், 6ஆம் நிலைகள் சரியாக நிக்ழந்து விட்டதை உணர்த்தும்.
இந்நிலை இருபது நிமிடங்கள் முதல் இரண்டு மணிநேரம் வரை நீடிக்கலாம் During the second stage pushing with contractions may occur. . இந்த இரண்டாம் நிலையில் தனிப்பட்ட ஒவ்வொருவரின் முயற்சிக்கு ஏற்ப சிறிய வேறுபாடு காணப்படலாம்.
குழந்தை பிறப்பின் மூன்றாம் நிலை: நஞ்சுக்கொடி வெளியேற்றல்
இந்த நிலையில், குழந்தை தாயின் வயிற்றிலிருந்து வெளியேறிய பின்னர் நஞ்சுக்கொடியானது வெளியேற்றப்படும். பொதுவாக இது குழந்தை வெளியேறிய பின்னர் 15-30 நிமிடங்களில் நிகழும். நஞ்சுக்கொடி வெளியேறிய பின்னர் கருப்பைச் சுருக்கம் நிறுத்தப்படுவதால், குருதி வெளியேறலும் நிறுத்தப்படும். பொதுவாக குழந்தை பிறப்பின்போது குருதியிழப்பானது 600 மில்லி லீட்டரை விடக் குறைவாகவே இருக்கும்.
இந்த நஞ்சுக்கொடி வெளியேற்றமானது, மருத்துவ உதவியின்றி, சாதாரணமான உடற்தொழிற்பாட்டினால் நிகழலாம். பிறந்த குழந்தைக்கு தாய்ப்பால் ஊட்டுவதாலும், கருப்பையின் மேற்பகுதியை பிடித்து விடுவதாலும், நஞ்சுக்கொடி வெளியேற்றத்தை ஏற்படுத்தலாம். அல்லது சில மருத்துவ உதவியுடனும் இது நிகழலாம். சில oxytocic பொருட்கள் பாவனையால் கருப்பை சுருக்கத்தை அதிகரிப்பதாலும், கொடியை இழுத்து விடுவதால் நஞ்சுக்கொடி வெளியேற்றத்தை துரிதப்படுத்தலாம். இவ்வகையாக தூண்டப்படும் நஞ்சுக்கொடி வெளியேற்றத்தால் குழந்தை பிறப்பின் பின்னரான குருதி இழப்பு குறைக்கப்படுவதாக நம்பப்படுகிறது. ஆனாலும், இவ்வகையான தூண்டலின்போது, குமட்டல், வாந்தி, மன அழுத்த அதிகரிப்பு ஏற்படுவதாகவும் சொல்லப்படுகிறது. மேலும் இவ்வாறான தூண்டலின்போது உடனடியாக தொப்புட்கொடியை கருவிப் பாவனை மூலம் இறுக்கி வைத்தல் அவசியமாகின்றது. இந்நிலை ஐந்து தொடக்கம் முதல் முப்பது நிமிடங்கள் வரை நீடிக்கும்.
பரிந்துரைகள்
தலை முதலில் வெளிவருதலுடன் பெரும்பாலான குழந்தைகள் பிறக்கின்றன, எனினும், சுமார் 4% குழந்தைகள் பாதங்கள் அல்லது புட்டம் முதலில் வெளிவருதலுடன் பிறக்கின்றன. கருவும், நஞ்சுக்கொடியும் கருப்பையை விட்டு நீங்குகிற செயல்முறையின்போது ஒரு பெண்ணால் பொதுவாக, அவர் விரும்புவதைப் போல உண்ணவும், சுற்றி நடமாடவும் முடியும்; முதல் நிலையின்போது அல்லது தலை பிரசவிக்கப்படும்போது தள்ளுதல் மற்றும் குடல் கழுவுதல் திரவமேற்றுதல்கள் பரிந்துரைக்கப்படவில்லை. பெண்ணுறுப்பின் வெட்டுத் திறப்பு என்று அறியப்படும் யோனித் திறப்பில் வெட்டு ஒன்றைச் செய்வது பொதுவாக நிகழ்வது, அதேவேளையில் அது பொதுவாகத் தேவைப்படுவதில்லை. 2012 -இல் சுமார் 23 மில்லி.ன் பிரசவங்கள் சிசேரியன் அறுவை என்று அறியப்படும் ஓர் அறுவைச்சிகிச்சை நடைமுறையின் மூலமாக நிகழ்ந்தன. இரட்டைக் குழந்தைகளுக்கு, வளர்ந்த சினைக் கரு துன்பமடைதலுக்கு, பாதங்கள் அல்லது புட்டம் முதலில் வெளிவரும் நிலைக்கு சிசேரியன் அறுவைகள் பரிந்துரைக்கப்படலாம். இந்தப் பிரசவ வழிமுறை ஆறுவதற்கு நீண்ட காலம் எடுத்துக்கொள்ளலாம்.
சிக்கல்கள்
ஒவ்வோர் ஆண்டும், கர்ப்பம் மற்றும் குழந்தைப்பிறப்பு தொடர்பான சிக்கல்கள், பெண்கள் கர்ப்பமாக இருக்கும் காலத்தில் அல்லது அதை ஒட்டி மரணம் அடைதல்கள் சுமார் 500,000 -ஐ விளைவிக்கின்றன. இவற்றில் பெரும்பாலானவை வளர்ந்துவரும் நாடுகளில் நிகழ்கின்றன. குறிப்பிட்ட சிக்கல்களில் கருவும், நஞ்சுக்கொடியும் கருப்பையை விட்டு நீங்குகிற செயல்முறை தடுக்கப்படுவது, பிரசவத்துக்குப் பிந்தைய இரத்தக்கசிவு, பிரசவக் காலத்தில் வலிப்பு மற்றும் பிரசவத்துக்குப் பிந்தையத் தொற்றுகள் ஆகியவை அடங்கும். குழந்தைக்கு ஏற்படும் சிக்கல்களில் பிறக்கும்போது மூச்சடைப்பு அடங்கும்.
வெளி இணைப்புகள்
பகுப்பு:குழந்தை பகுப்பு:கருவுறுதல் பகுப்பு:மனித வளர்ச்சியியல்
சுராசந்த்பூர்
சுராசந்த்பூர் (Churachandpur), வடகிழக்கு இந்தியாவில் உள்ள மணிப்பூர் மாநிலத்தின் தெற்கில் அமைந்த சுராசந்த்பூர் மாவட்டம் மற்றும் சராசந்த்பூர் வருவாய் வட்டத்தின் நிர்வாகத் தலைமையிட நகரம் ஆகும். மணிப்பூர் மன்னர் சுராசந்த் சிங் நினைவாக இந்நகரத்திற்கு இந்நகரத்திற்கு சுராசந்த்பூர் எனப்பெயரிடப்பட்டது.
இந்நகரத்தில் 5 ஏப்ரல் 2023 அன்று மெய்தெய் மக்கள் மற்றும் குகி மக்கள் இடையே மோதல்களை கட்டுப்படுத்த காவல்துறையில் சுடப்பட்டு 4 பேர் இறந்தனர்.
மக்கள் தொகை பரம்பல்
2011 மக்கள் தொகை கணக்கெடுப்பின்படி சுராசந்த்பூர் வருவாய் வட்டத்தின் மக்கள் தொகை 1,74,138 ஆகும். அதில் ஆண்கள் 87,542 மற்றும் பெண்கள் 86,596 உள்ளனர். ஆறு வயதிற்குட்பட்ட குழந்தைகள் 13.24% ஆகும். பாலின விகிதம் 1000 ஆண்களுக்கு 989 பெண்கள் வீதம் உள்ளனர். சராசரி எழுத்தறிவு 74.67% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடியினர் முறையே 0.23% மற்றும் 91.33% ஆகவுள்ளனர். இதன் மக்கள் தொகையில் கிறித்தவர்கள் 91.43%, இந்துக்கள் 5.79%, இசுலாமியர் 0.84%, பிறர் 1.76% ஆகவுள்ளனர். இங்குள்ள மக்களில் மணிப்புரியம் மற்றும் குக்கி பழங்குடியின மொழிகளைப் பேசுகின்றனர்.
மேற்கோள்கள்
பகுப்பு:மணிப்பூர் மாநிலத்திலுள்ள ஊர்களும் நகரங்களும்
மூன்டைட்டு
மூன்டைட்டு (Mundite)  என்பது Al(UO2)3(PO4)2(OH)3·5(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யுரேனியம் பாசுபேட்டு கனிமம் என்று இதை வகைப்படுத்துகிறார்கள். இக்கனிமத்தில் அலுமினியம் கலந்து மஞ்சள் நிறத்துடன் காணப்படுகிறது. பொதுவாக சுண்ணாம்புக் கல் அல்லது மணற்கற்களின் மீது இக்கனிமம் காணப்படுகிறது.
மேற்கோள்கள்
பகுப்பு:பாசுப்பேட்டு கனிமங்கள் பகுப்பு:யுரேனியம்(VI) கனிமங்கள் பகுப்பு:அலுமினியம் கனிமங்கள் பகுப்பு:நேர்ச்சாய்சதுரக் கனிமங்கள்
சுவரண் சிங்
சுவரண் சிங் (Sardar Swaran Singh 19, ஆகத்து 1907–30, அக்டோபர் 1994 ) இந்திய அரசியல்வாதியாகவும், நாடாளுமன்ற உறுப்பினராகவும், நடுவணரசு அமைச்சராகவும் இருந்தவர்.
பஞ்சாப் மாநிலத்தில் ஜலந்தர் மாவட்டத்தில் சங்கர் என்னும் சிற்றூரில் பிறந்தார். சவகர்லால் நேரு பிரதமராக இருந்த காலத்தில் நடுவணரசு அமைச்சரவையில் சேர்ந்தார். தொடர்ந்து கேபினட் அமைச்சராக 23 ஆண்டுகள் இருந்தார். இந்திய தொடர்வண்டித் துறை அமைச்சராகவும், உணவு மற்றும் வேளாண் அமைச்சராகவும், வெளியுறவு அமைச்சராகவும், பாதுகாப்புத்துறை அமைச்சராகவும் இருந்தார்.
1992 இல் இவருக்கு பத்ம விபூசண் விருது இந்திய நடுவணரசால் வழங்கப்பட்டது.
சான்றாவணம்
பகுப்பு:இந்திய அரசியல்வாதிகள் பகுப்பு:1907 பிறப்புகள் பகுப்பு:1994 இறப்புகள் பகுப்பு:பத்ம விபூசண் விருது பெற்றவர்கள் பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:4வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:இந்திய அமைச்சர்கள் பகுப்பு:இருபதாம் நூற்றாண்டு இந்திய அரசியல்வாதிகள்
ஸ்டீபனி மக்மஹோன்
ஸ்டீபனி மரீ மக்மஹோன்-லெவெஸ்க் (செப்டம்பர் 24, 1976 அன்று பிறந்தார்) அவரது கன்னிப் பெயரான ஸ்டீபனி மக்மஹோன் என்பதால் நன்கு பிரபலமானவர், இவர் உலக மல்யுத்த பொழுதுபோக்கின் நிறைவேற்று துணைத் தலைவர், ஆக்கபூர்வ விருத்தி மற்றும் நடவடிக்கைகள். , தொழில்முறை மல்யுத்த நபர் மற்றும் சிற்சில சமயங்களில் மல்யுத்த வீரர். அவர் WWE தலைவர் மற்றும் CEO வின்ஸ் மக்மஹோன் மற்றும் லின்டாமக்மஹோன் ஆகியோரின் மகளும், ஷேன் மக்மஹோனின் இளைய சகோதரியும், பால் லெவெஸ்க் (ட்ரிப்பிள் ஹெச்சின்) மனைவியுமாவார்.
1999 இல் மக்மஹோன் தி அண்டர்டேக்கர் உடன் கதைத்திட்டத்தின் ஒரு பகுதியாக நிறுவனத்துடன் தோன்றத்தொடங்கினார். டெஸ்டில் திரையில் தோன்றிய சிறிது கால உறவுக்குப் பின்னர், அவர் ட்ரிப்பிள் ஹெச்சுடன்—இவரையே திரையிலும் நிஜ வாழ்க்கையிலும் மக்மஹோன் திருமணம் செய்தார்— இணைக்கப்பட்டார்-இது மக்மஹோன் ஹெல்ம்ஸ்லே ஃபாக்ஷன் கதைத்திட்டத்தில் முடிந்தது. அந்த நிறுவனத்தில் அவர் ஒப்பந்தம் செய்யப்பட்டிருந்த காலத்தின்போது, ஒருதடவை அவர் WWF பெண்கள் சாம்பியன்ஷிப் நடத்தினார். 2001 இல், தி இன்வேஷன் காலத்தின்போது எக்ஸ்ட்ரீம் சாம்பியன்ஷிப் மல்யுத்தத்தினை தொலைக்காட்சியில் ஒளிபரப்புவதன் உரிமையாளராக இருந்தார். அடுத்த ஆண்டு, அவர் ஸ்மேக்டவுன் பொது மேலாளர் ஆனார், ஆனால் தனது தந்தையார், வின்ஸுடன் "ஐ குவிட்" போட்டி நடந்தபின்னர், ஒழுங்காக தொலைக்காட்சியில் தோன்றுவதை நிறுத்தினார். பல ஆண்டுகளாக இடையிடையில் தோன்றிய பின்னர், 2008 இல் ரா வில் அதன் வர்த்தகச் சின்ன பொது மேலாளராகத் தொடர்ச்சியாகத் தோன்றத்தொடங்கினார்.
ஆரம்ப வாழ்க்கை
ஸ்டீபனி மரீ மக்மஹோன் செப்டம்பர் 24, 1976 அன்று ஹார்ட்ஃபோர்ட், கனெக்டிகட்டில் லின்டா மற்றும் வின்ஸ் மக்மஹோன் ஆகியோருக்கும் பிறந்தார். 13 வயதில், உலக மல்யுத்த கூட்டமைப்பு (WWF) விற்பனைப்பொருள் விளம்பர ஏடுகளில் டி-ஷர்ட்கள் மற்றும் தொப்பிகளின் மாதிரியாகத் தோன்றினார். பின்னர், ஸ்டீபனி போஸ்டன் பல்கலைக்கழகம் சென்றார், அங்கு தகவல்தொடர்புகளில் ஒரு பட்டம் பெற்றார். 1998 இன் பட்டம் பெற்றபின்னர், WWF இல் முழு நேரமாக பணிபுரியத் தொடங்கினார்.
தி அண்டர்டேக்கரால் கடத்தல்; டெஸ்டுடன் உறவு (1999)
1999 இன் ஆரம்பப்பகுதியில், WWF எழுத்தாளர் வின்ஸ் ருஸ்ஸோவின் கருத்துப்படி, வின்ஸ் மற்றும் தி அண்டர்டேக்கர் ஈடுபடுகின்ற திரையில் தோன்றும் கதைத்திட்டத்தின்போது, வின்ஸ் மக்மஹோனின் இனிமையான, கள்ளமற்ற மகளாக ஸ்டீபனி மக்மஹோன் அறிமுகமானார். தி அண்டர்டேக்கர் தீய எண்ணத்துடன் மக்மஹோனைப் பின்தொடர்ந்து கடத்தினார், ஸ்டீன் கோல்ட் ஸ்டீவ் ஆஸ்டினால் காப்பாற்றப்படுவதற்கு முன்னர் விளையாட்டரங்கின் நடுவில் வைத்தும் அவரை திருமணம் செய்ததில் உச்சத்தினை அடைகிறது.
மக்மஹோன் அதன்பின்னர் மல்யுத்த வீரர் டெஸ்டுடன் திரையில் தோன்றும் உறவைத் தொடங்கினார், இது டெஸ்டுக்கும், மக்மஹோனின் மூத்த சகோதரர் ஷேனுக்குமிடையில் போட்டி மனப்பான்மையை வளர்த்தது. சம்மர்ஸ்லாமில், "லவ் ஹெர் ஓர் லீவ் ஹெர் மேட்சி"ல் ஷேனை டெஸ்ட் தோற்கடித்த பின்னர், செப்டம்பர் 20, 1999 அன்று ஜெஃப் ஜரட் மற்றும் டெப்ராஜோடியைத் தோற்கடித்து ஸ்டீபனி மற்றும் டெஸ்ட் இருவரும் ஓரணியாக முன்னேறினர். இறுதியில் இந்த ஜோடியினர் நிச்சயிக்கப்பட்டனர், ஆனால் மோதிரம் மாற்றும் விழாவின்போது ட்ரிப்பிள் ஹெச் ஒரு வீடியோவைக் காண்பித்தார், அதில் டிரிப்பிள் ஹெச் மக்மஹோனுக்கு போதைமருந்து கொடுத்து லாஸ் வேகாஸ், நெவடாவுக்குக் கொண்டுசென்று, அங்குவைத்து இருவரும் வாகனமொன்றில் நடந்த விழாவில் திருமணம் செய்துள்ளது காண்பிக்கப்பட்டது. முதலில் மக்மஹோன் ட்ரிப்பிள் ஹெச்சை வெறுப்பதுபோல தோன்றியது, ஆனால் இறுதியில் அவரது பக்கம் சாய்ந்தது தெரிந்தது, மேலும் அந்த திருமணமானது, முன்னர் குறிப்பிடப்பட்ட கடத்தல்களுக்காக அவரது தந்தையாருக்கு எதிரான பழிவாங்கல் திட்டம் என்றும் ஆகவே அவரது கதாபாத்திரம் வில்லியாகவும் செல்கிறது என்றும் தெரிந்தது.
மக்மஹோன்-ஹெல்ம்ஸ்லே சகாப்தம் (2000–2001)
1999 இல் ஆர்மகெடான் நிகழ்வில் ட்ரிப்பிள் ஹெச் வின்ஸ் மக்மஹோன் மீது தாக்குதல் நடத்தி காயங்கள் ஏற்படுத்தியதன் காரணமாக, 2000 இல், வின்ஸ் மக்மஹோன் திரையில் தோன்றவில்லை, ட்ரிப்பிள் ஹெச் மற்றும் மக்மஹோன் இருவரும் WWF இன் திரை உரிமையாளர்களாகினர், அந்தக் காலம் "மக்மஹோன்-ஹெல்ம்ஸ்லே சகாப்தம்" எனப்படுகிறது, இதன்போது மக்மஹோன்-ஹெல்ம்ஸ்லே ஃபாக்ஷன் முன்னிலை வகித்தது. டோரி மற்றும் D-ஜெனரேஷன் X உதவியுடன் சாம்பியன் ஜாக்குலினைத் தோற்கடித்த பின்னர், WWF சாம்பியன்ஷிப்பை ட்ரிப்பிள் ஹெச்சும், 0}WWF பெண்கள் சாம்பியன்ஷிப்பை மக்மஹோனும் நடத்தினர். மக்மஹோன் குடும்பத்திலேயே ஒரேயொரு ரசிகர்-விரும்பியாக லின்டா மக்மஹோனை விடுத்து, மல்யுத்தமேனியா 2000 இல் தனது த ராக் பட்டத்துக்காக ட்ரிப்பிள் ஹெச் போராடியபோது மக்மஹோனின் அப்பாவும் சகோதரரும் உதவியபோது அவர்களுடன் மக்மடோன் சமாதானமானார். ஆகஸ்ட் 21, 2000 அன்று ரா வில், ஸ்டீபனி தனது WWF பெண்களுக்கான சாம்பியன்ஷிப்பை லிடாவிடம் இழந்தார்.
2000 இன் பிற்பகுதியில், மக்மஹோன், ட்ரிப்பிள் ஹெச் மற்றும் குர்ட் ஏஞ்சல் தோன்றும் முக்கோக காதல் கதைத்திட்டம் ஆரம்பித்தது. மக்மஹோனின் விசுவாசத்தை அவருக்கு வழங்கும், குறைந்த குத்தைத் தொடர்ந்து பெடிக்ரீ யுடன் ஆங்கிளை ட்ரிப்பிள் ஹெச் தோற்கடித்தபோது இந்த கதைத்திட்டமானது அன்ஃபார்கிவனில் தொடர்ந்தது. மக்மஹோன் பின்னர் ஆங்கிளின் மேலாளராகி, ஆங்கிள் WWF சாம்பியன்ஷிப்புக்காக நோ மெர்சியில் த ராக்கைத் தோற்கடித்தபோது அவரது பக்கத்தில் இருந்தார். இந்தக் கூட்டணி சிறிது காலமே இருந்தது, இருப்பினும் நோ மெர்சியில் ஸ்டீபனி மீது த ராக் தனது ராக் பாட்டம் வழிகாட்டலை நடத்தியதால், ட்ரிப்பிள் ஹெச் ஆங்கிளைத் தாக்கினார், அந்த சமயத்தில் ஸ்டீபனி ஆங்கிளை நிர்வகித்த காரணத்தால் அவர் காயப்படுத்தப்பட்டார் என்று இது அவரது பிழையெனக் கருதப்படுகிறது.
மக்மஹோன்களுக்கு இடையே இருந்த உள் பிணக்குகள், லின்டா மக்மஹோனை ஆழ்மயக்க நிலைக்கு இட்டுச்சென்றது, வின்ஸ் விவாகரத்துச் செய்யவென கேட்டு அழுத்தம் கொடுத்ததன் காரணமாக அவர் சக்கர நாற்காலியில் இருக்கும் நிலை வந்தது, இந்த நேரத்தில் ட்ரிஷ் ஸ்ட்ராடஸுடன் வின்ஸ் பொது இடங்களில் காதல் கொள்ள சந்தர்ப்பமாகியது. ஸ்டீபனி எளிதாக ஸ்ட்ராடஸுடன் சண்டைபிடித்து, அவரை நோ வே அவுட்டில் தோற்கடித்தார். அடுத்த சில வாரங்களாக, ஸ்ட்ராடசை விட தாம் மக்மஹோனையே விரும்பியதாக வின்ஸ் தெளிவுபடுத்தினார், இது மக்மஹோன் ஸ்ட்ராடசை மிரட்டவும், வார்த்தைகளால் திட்டவும் அனுமதித்தது. மல்யுத்தமேனியா X-செவனில், வீதிச் சண்டையில் ஷேன் மக்மஹோன் வின்ஸைத் தோற்கடித்தார். இந்த போட்டியின்போது, ஸ்ட்ராடஸ் வின்ஸை அடித்து, ஸ்டீபனியை இருக்கையிலிருந்து துரத்தினார், அவரது வின்ஸின் மாறா பெண்களை வெறுக்கும் நடத்தையால் வெளிப்படையாகவே சலனமேற்பட்டது.
தி இன்வேஷன் மற்றும் விவாகரத்து (2001–2002)
மக்மஹோன் தமது சகோதரர் ஷேனுடன் சேர்ந்து தாம் எக்ஸ்ட்ரீம் சாம்பியன்ஷிப் மல்யுத்தத்தை வாங்கிவிட்டதாகவும்,WWF ஐ (உண்மையில் இந்தசமயத்தில் ECW சொத்துக்களின் உரிமை மிகுந்த சர்ச்சைக்குரியதாக இருந்தது) திவாலாக்கும் எண்ணமுள்ளதாகவும் தெரிவித்தார், உலக சாம்பியன்ஷிப் மல்யுத்தத்தின் (WCW) திரையில் தோன்றும் உரிமையாளராக ஷேன் ஆனார், தி அலியன்ஸ் என அழைக்கப்படும் "சூப்பர்குழு"வைத் உருவாக்குவதற்கு இரு பணிமுறைப் பட்டியல்களும் ஒன்றாகின.
அவருடைய சகோதரர் ஷேன், முன்னாள் WCW சாம்பியன் புக்கர் டி., ராப் வன் டாம், குர்ட் ஏஞ்சல் மற்றும் ஸ்டீவ் ஆஸ்டின் ஆகியோரைக் கொண்ட அவருடைய அணியான "தி அலியன்ஸ்", தி அண்டர்டேக்கர், கேன், பிக் ஷோ, கிறிஸ் ஜெரிகோ மற்றும் த ராக் ஆகியோரைக் கொண்ட "அணி WWF" ஆல் சர்வைவர் தொடரில் ஃபைவ்-ஆன்-ஃபைவ், வின்னர் டேக்ஸ் ஆல் நீக்கப் போட்டியில் தோற்கடிக்கப்பட்டது. தி அலியன்ஸ் தோற்கடிக்கப்பட்டதன் பின்னரான இரவு, WWF தொலைக்காட்சியிலிருந்து ஷேனும், ஸ்டீபனியும் துரத்தப்பட்டார்கள். ரசிகர்களுக்குப் பிடித்ததாக ட்ரிப்பிள் ஹெச் மீள்வருகை செய்தபோது ஜனவரி 2002 இல் மக்மஹோன் மீண்டும் திரும்பினார், ஆனால் எப்போதுமே குறைகூறும் மற்றும் உணர்ச்சிவசப்படும் மனைவியாக மக்மஹோன் நடித்ததால் இந்த ஜோடிக்கிடையில் சிக்கல்கள் ஏற்படத் தொடங்கின. அந்தக் கதையின் ஒருபகுதியாக, தமது திருமண வாக்குறுதிகளைப் புதுப்பிப்பதற்காக ட்ரிப்பிள் ஹெச்சை ஏமாற்றும் நோக்கில், மக்மஹோன் தாம் கர்ப்பமாக இருப்பதாகக் கூறியதை அடுத்து, தம்பதியினர் "விவாகரத்துப் பெற்றனர்". அவர் பொய் சொல்லியுள்ளார் என்பது பின்னர் ட்ரிப்பிள் ஹெச்சுக்குத் தெரியவர, புதுப்பித்தல் விழாவின்போது பூஜைபீடத்திலேயே அவரை விட்டு விலகுகிறார். இதன் விளைவாக, ட்ரிப்பிள் ஹெச் ராயல் ரம்பிளை வென்ற பின்னர், அதே வரிசையில் படம்பிடிக்கப்பட்ட ட்ரிப்பிள் ஹெச்சின் மல்யுத்தமேனியா WWF தோற்கடிக்கமுடியாத சாம்பியன் இல், நோ வே அவுட்டில் குர்ட் ஏஞ்சல் மற்றும் ட்ரிப்பிள் ஹெச் ஆகியோருக்கு இடையிலான போட்டியில் தம்மை சிறப்பு விருந்தினர் நடுவராக மக்மஹோன் நியமித்தார். ஆங்கிள் வென்றாலும்கூட, மக்மஹோனின் தவறான மத்தியஸ்தத்துக்கு நன்றி தெரிவித்தார், ஆனால் தலைப்பை மீண்டும் பெறுவதற்காக அடுத்த இரவில் ட்ரிப்பிள் ஹெச் அவரைத் தோற்கடித்தார். மக்மஹோன் அதன்பின்னர் இப்போதைய சாம்பியனும், முன்னாள் எதிரியுமான கிறிஸ் ஜெரிகோவுடன் இணைந்தார். மக்மஹோனின் தலையீடுகள் இருந்தாலும், மார்ச் 17 அன்று நடந்த மல்யுத்தமேனியா X8 இல் ஜெரிகோ ட்ரிப்பிள் ஹெச்சிடம் தோற்றார். ரா வின் மார்ச் 25 அத்தியாயத்தில், மக்மஹோன் தடுத்து நிறுத்தப்பட்டால் அவர் WWF ஐவிட்டு வெளியேறவேண்டி ஏற்படும் என்ற நிபந்தனையுடன், தோற்கடிக்கமுடியாத சாம்பியன்ஷிப்புக்காக ட்ரிப்பிள் த்ரெட் போட்டியில் பங்கேற்ற ஜெரிகோ மற்றும் மக்மஹோன் ஆகியோர் ட்ரிப்பிள் ஹெச்சிடம் தோற்றனர்; போட்டியில் ட்ரிப்பிள் ஹெச் மக்மஹோனைத் தடுத்து நிறுத்தினார்.
ஸ்மேக்டவுன் பொது மேலாளர் (2002–2003)
ஜூலை 18, 2002 இல், ஸ்மேக்டவுன் பொது மேலாளராக மக்மஹோன் WWF (உலக வனவிலங்கு காப்பு நிதியிலிருந்தான சட்டநடவடிக்கையை அடுத்து மறுபெயரிடப்பட்ட WWE) க்குத் திரும்பினார்!. அவருடைய மக்மஹோன்-ஹெம்ஸ்லே சகாப்த வில்லி கதாபாத்திரத்துக்கு முரணாக, அந்த சமயத்தில் ரசிகருக்குப் பிடித்த மல்யுத்த வீரகளுக்கு சலுகைவழங்கத் தொடங்கியதால், ஸ்டீபனி ரசிகருக்கு பிடித்தவராகினார். அவர் ரா பொது மேலாளர் எரிக் பிஸ்கோஃபுடன் 2002 முழுவதுமே முரண்பட்டார், இருப்பினும் எதிரிகள் இருவரும் ஒரு ஹாலோவீன் கொண்டாட்டத்தில் விவரிக்க முடியாத ஒரு முத்தத்தைப் பகிர்ந்தனர், இந்த கொண்டாட்டத்தில் மக்மஹோன் ஒரு சூனியக்காரி போல உடையணிந்திருந்தார், பிஸ்சஃப் முகமூடியணிந்து அவருடைய அப்பாபோல மாறுவேடத்திலிருந்தார். மக்மஹோன் WWE அமெரிக்க சாம்பியன்ஷிப்புக்கு திரும்பியதற்காகவும் WWE டாக் அணி சாம்பியன்ஷிப்பின் உருவாக்கத்துக்காகவும் அவருக்கு மரியாதை கொடுக்கப்பட்டது. ஸ்மேக்டவுனை ஆதரித்து ஹல்க் ஹோகன் பாடியதுடனும் அவருக்கு பாராட்டளிக்கப்பட்டது, இதனால் அவருக்கும் அவரது தந்தைக்குமிடையே முறுகல் ஏற்பட்டது.
இதேவேளை, சேபிளுடனான காதல் தொடர்வதைத் தடுப்பதற்காக, வின்ஸ் மக்மஹோன் ஸ்டீபனியின் முயற்சிகளை மீண்டும் அனுப்பத் தொடங்கினார். நோ மெர்சியில் நடந்த எப்போதும் முதலாவது "தந்தை-மகள் ஐ குவிட் போட்டி"யில் இந்த சண்டை உச்சத்தை அடைந்தது. அவர்களின் போட்டியில், மக்மஹோனுக்கு துணையாக WWE இன் CEO ஆன அவரது தாயார் லின்டா மக்மஹோன் இணைந்தார், சேபிளுடன் வின்ஸ் மக்மஹோன் இணைந்தார். வலதுபக்கத்தில் ஸ்டீபனி சார்பாக லிண்டா ஒரு துண்டில் எறிந்தபோது ஸ்டீபனி தோற்றார், ஏனெனில் ஈய குழாய் ஒன்றைப் பயன்படுத்தி அவரின்மீது வின்ஸ் வைத்திருந்த அடைப்பை அவர் விடுவிக்கவில்லை. இந்தப் போட்டியில் தோற்றதன் விளைவாக, WWE தொலைக்காட்சியில் இரண்டு ஆண்டுகளாக ஸ்டீபனி தோன்றவில்லை.
இடைக்கிடையான தோற்றங்கள் (2005–2007)
அக்டோபர் 2005 இல் அதிர்ச்சியான திருப்பமாக தனது தந்தையுடன் சேர்ந்து ஸ்டீபனி மீண்டும் ஒரு தடவை வில்லியாகத் திரும்பிவந்தார், அவருடைய அம்மா ரா அறிவிப்பாளர் ஜிம் ரோஸ்ஸை வேலையை விட்டு நீக்கினார். உண்மையில் கர்ப்பமாக இருந்த மக்மஹோனும் கூட ரா வின் மார்ச் 6, 2006 அத்தியாயத்தில் மீண்டும் வந்தார், அதில் மேடைக்குப் பின்னால் ஷான் மைக்கேல்ஸை அணுகி, வயிற்று வலி இருப்பதாகக் கோருகிறார். மைக்கேல்ஸ் அவருக்கு தண்ணீர் கொண்டுவருவதற்காக நகர்ந்தபோது, மக்மஹோன் தனது மார்புக் கச்சிலிருந்து குறியிடப்படாத ஒரு பதார்த்தத்தை இழுத்தெடுத்து, அதை தன்னுடைய தண்ணீர்ப் போத்தலில் ஊற்றினார். ஷேனுக்கு எதிராக அந்த இரவில் பின்னர் நடந்த போட்டியின்போது, இந்தப் பதார்த்தம் மைக்கேல்ஸுக்கு குழப்பமான ஒரு நிலையை ஏற்படுத்துகிறது, இதன்விளைவாக அவர் தோற்றார். மக்மஹோன் ஏப்ரல் 1, 2006 அன்று நடந்த WWE ஹால் ஆஃப் ஃபேம் தொடக்க விழாவிலும், மல்யுத்தமேனியா 22 இல் மேடைக்குப் பின்னான விளக்கவுரையிலும் தனது குடும்பத்துடன் தோன்றினார்.
தனது தந்தையின் "பட்டில் ஆஃப் த பில்லியனர்ஸ்" போட்டிக்கு முன்னர் அவரைச் சந்திக்க, மக்மஹோன் மல்யுத்தமேனியா 23 இல் ஏப்ரல் 2007 இல் மேடைக்கு பின்னான நிகழ்ச்சியொன்றிக்கு மீண்டும் வந்தார். தனது இறப்பையே தோற்கடித்தபின்னர், அவருடைய தந்தை ரா வுக்கு திரும்பிய பின்னர், தனது தந்தைக்கு சட்டவிரோதமான ஒரு குழந்தை இருப்பதை ஸ்டீபனி பொதுவில் தெரிவித்தார், அக்குழந்தை WWE பணிமுறைப்பட்டியலில் இருந்தது. செப்டம்பர் 3, 2007அன்று ஒளிபரப்பப்பட்ட, ரேப் செய்யப்பட்ட ரா வின் பதிப்பில், து, ஸ்டீபனி தனது தாயார் லின்டா மற்றும் சகோதரர் ஷேன் ஆகியோருடன் பல தடவைகள் தோன்றி அக்குழந்தை குறித்து திரு.மக்மஹோனுடன் வாக்குவாதப்பட்டார், அக்குழந்தை ஹார்ன்ஸ்வாகிள் எனப் பின்னர் வெளிப்படுத்தப்பட்டது.. ராவின் 15 ஆவது ஆண்டு நிறைவுவிழா அத்தியாயத்தில், ஒரு பிரிவில் அவர் ஷேனுடன் சேர்ந்து தோன்றினார்—அவரது தந்தையார் வின்ஸ் மற்றும் ஹார்ன்ஸ்வாகிள் ஆகியோரையும் ஈடுபடுத்தி—இந்த அத்தியாயமானது, தனது தந்தையாரை அவமானப்படுத்துவதற்கான தனது உண்மையான கணவர் ட்ரிப்பிள் ஹெச்சை மக்மஹோன் முத்தமிடுவதோடு முடிந்தது.
ரா பொது மேலாளர் (2008–2009)
திரைக்கதை எழுதப்பட்ட பின்னர் After the scripted severe injuries sustained by வின்ஸ் on the June 23 3-hour edition of ரா வின் ஜூன் 23 3-மணிநேர பதிப்பில், கடும் காயங்களுக்கு வின்ஸ் உள்ளானார், அந்த 'குழப்பமான நேரத்"தில் ரா சூப்பர் நட்சத்திரங்கள் அனைவரும் ஒன்றுபட்டு நிற்கவேண்டும் என்று கோரிக்கைவிடுவதற்கு ஷேன் தோன்றினார். ஷேனின் வேண்டுகோள் புறக்கணிக்கப்பட்டது, அதன்பின்னர் அடுத்து இரு வாரங்களாக,ஒற்றுமையைக் காண்பிக்குமாறு ஸ்டீபனியும் ஷேனும் சூப்பர் நட்சத்திரங்களை வலியுறுத்தினர்.  அதைத்தொடர்ந்து வந்த வாரத்தில், புதிய ரா பொது மேலாளராக மைக் அடமில்லைத் தாம் தேர்வுசெய்திருப்பதாக ஷேன் அறிவித்தார்.
பொது மேலாளராக அடமிலை பதவி இறக்கம் செய்த பின்னர், ஸ்டீபனி வெகுவிரைவில் வர்த்தகச் சின்னத்தின் பொறுப்பாளராகி, அடுத்துவந்த வாரங்களில் கிறிஸ் ஜெரிகோவுடன் பெரும் வாய்த்தர்க்கங்களில் ஈடுபட்டார், கிறிஸ் ஜெரிகோவை வேலையை விட்டும் நீக்கினார் (இருப்பினும் அவர் மீண்டும் அதே பதவிக்கு அமர்த்தப்பட்டார்). அவருடைய தந்தை வின்ஸ் திரும்பிய பின்னர், குடும்பமானது ராண்டி ஆர்டனுடன் சண்டை பிடித்தது, வின்ஸைப் பந்தயம் கட்டுவதன்மூலம் மூலம் ராண்டி ஆர்டன் கதையைத் தொடங்கினார். சில வார மோதல்களின் பின்னர், ஆர்டப் மற்றும் அவரது கூட்டணி த லெகசி, தலைமையில் ஷேனைப் பந்தயம் கட்டி, ஸ்டீபனியில் RKO ஐ நடத்தினர். தாக்குதலைத் தொடர்ந்து, விளையாட்டரங்கிலிருந்து அவர், மக்மஹோனின் உண்மையான வாழ்க்கைக் கணவரான ட்ரிப்பிள் ஹெச்சால் துரத்தப்பட்டார்.. The rivalry between Orton and The Legacy against continued at ட்ரிப்பிள் ஹெச் மற்றும் theமக்மஹோன்களுக்கு எதிரான ஆர்டன் மற்றும் த லெகசியின் போட்டியானது மல்யுத்தமேனியா XXV இல் தொடர்ந்தது, இங்கே WWE சாம்பியன்ஷிப்பை ட்ரிப்பிள் ஹெச் ஆர்டனுக்கு எதிராகக் கைப்பற்றினார். அடுத்த மாதத்தில், சாம்பியன்ஷிப்பை பாக்லாஷில் ஆர்டன் வென்றார்.
மேடைக்குப் பின்னான கதாபாத்திரங்கள்
மக்மஹோன் தனது WWF தொழிலை, நியூ யார்க்கிலுள்ள WWE விற்பனை அலுவலகத்துக்கான ஒருகணக்கு நிறைவேற்று அதிகாரியாகத் தொடங்கினார். அந்த நிறுவனத்தில் இருந்த ஆரம்ப ஆண்டுகளில், அவர் வரவேற்புப் பணி, ஆக்கபூர்வ வடிவமைப்பு, தொலைக்காட்சித் தயாரிப்பு மற்றும் வளையத்தில் சாகசம் காட்டுபவர் ஆகியவற்றைச் செய்தார். 2002 அளவில் அவர் பெற்ற தொழிலான தொலைக்காட்சி எழுத்து இயக்குநராக தனது நேரத்தைக் கழித்த பின்னர், 2006 இல் கிரியேட்டிவ் ரைட்டிங்கின் உயர் துணைத் தலைவராக பதவி உயர்த்தப்பட்டார். மார்ச் 2008 இல் பதிவிடப்பட்ட WWE SEC கோப்புகளின்படி, மக்மஹோனின் 2007 ஆம் ஆண்டுக்குரிய சம்பளம் அண்ணளவாக 677,125 டாலர்கள்.
2007 இல் மக்மஹோன், டாலண்ட், கிரியேட்டிவ் ரைட்டிங் மற்றும் லைவ் இவண்ட்ஸ் நிறைவேற்று அதிகாரி துணைத் தலைவர் பதவிக்கு உயர்த்தப்பட்டார். அந்தப் பதவியில் இருந்த காலத்தில், உள்ளார்ந்த முறையற்ற பாலியல் தொடர்பு கோணத்தை அவர் நிராகரித்தார். அவரின் கருத்துப்படி, அவருடைய குழந்தையின் தந்தை தாம்தான் என்று வின்ஸ் வெளித்தெரிவிக்க இருந்தார்; அவர் அதற்கு மறுப்புச் சொன்னபோது, ஷேனை அக்குழந்தையின் தந்தையாக இருக்கும்படி அழுத்தம் கொடுத்தார், ஆனால் அந்த திட்டத்தையும் மக்மஹோன் மறுத்தார்.
தனிப்பட்ட வாழ்க்கை
ஜூலை 2001 இல் மக்மஹோன் மார்பு உட்பதித்தல்களைப் பெற்றார். அக்டோபர் 2001 கொடுத்த நேர்காணலில், "எனது முதல் கவலை ஆரோக்கிய சிக்கல்கள் பற்றியது" என அவரின் தாயார் லின்டா இந்த உட்பதித்தல் பற்றிக் கருத்துக் கூறினார். ஸ்டீபனி இந்த செயன்முறை குறித்து முற்று முழுதாக ஆராய்ந்துள்ளார், நான் கேட்ட அனைத்துக் கேள்விகளுக்கும் அவர் பதில் வைத்திருக்கிறார், ஆகவே அவர் செய்ய விரும்பும் ஒன்று அது, அதை அவர் தொடரட்டும், அவருக்கு எனது முழு ஆதரவு உள்ளது என நான் சௌகரியமாக உணர்ந்தேன்" என்றார். அக்டோபர் 2002 இல் த ஹொவார்ட் ஸ்டேர்ன் ஷோ வில் அவர் தோன்றியபோது, தாம் இன்னமும் பெரிய உட்பதித்தல்களைப் பெற எண்ணம் கொண்டிருந்தாகவும், அந்த வேளையில் அவர் தனது எடையை இழந்திருந்த காரணத்தால் அவற்றைச் சிறியதாக செய்ததாகவும் மக்மஹோன் கூறினார்.
2001 இல் WWF ஐ விட்டு வெளியேறிய ஜொவனீ "சைனா" லாரரை அங்கிருந்து வெளியேற்றுவதை அவர்தான் தொடக்கிவைத்ததாகவும் மக்மஹோன் குற்றம்சாட்டப்பட்டுள்ளார். பால் "ட்ரிப்பிள் ஹெச்" லெவெஸ்க்குடன் பல அண்டுகளாக காதல்வயப்பட்டிருந்த லாரர், தாம் அங்கிருந்து வெளியேறுவது சம்பளம் காரணமாக அல்ல, ஆனால் தாம் அந்த நிறுவனத்திலிருந்து வெளியேற வேண்டுமென மக்மஹோன் விரும்பியதாலேயே சென்றதாகக் கூறினார். ட்ரிப்பிள் ஹெச்சுடன் தனது உறவு இருந்தபோது, மக்மஹோனுக்கும் அவர்மீது காதல் இருந்தது, எனவே என்னிடமிருந்து பறித்துவிட்டார் என லாரர் கூறினார். மக்மஹோனும் லெவெஸ்க்கும் 2000 இல் அவர்களது திரைக்கதை காதலின்போது டேட்டிங்கைத் தொடங்கினர், 2003 இல் காதலர் தினம் அன்று அவர்கள் நிச்சயம் செய்தனர். ஜனவரி 8, 2006 அன்று, மக்மஹோனும், லெவெஸ்க்கும் தமது முதலாவது குழந்தையை ஜூலை 27, 2006 அன்று எதிர்பார்ப்பதாக WWE அறிவித்தது. மக்மஹோன் தனது கர்ப்பகாலம் முழுவதும் WWE இல் பணிபுரிந்து, பயணங்களில் ஈடுபட்டார், ஜூலை 24, 2006 அன்று 8 பவுண்டு, 7 அவுன்ஸ் (3.8 கி.கி) பெண் குழந்தை, ஆரோரா ரோஸ் லெவெஸ்க்கைப் பெற்றெடுத்தார். இந்த தம்பதியினர் தமது இரண்டாவது குழந்தையாக, முர்பி கிளைர் லெவெஸ்க் என்று பெயரிடப்பட்ட மகளை ஜூலை 28, 2008 அன்று பெற்றனர்.
பிற மீடியா
மக்மஹோன் த ஹவார்ட் ஸ்டேர்ன் ஷோ, ஜிம்மி கிம்மல் லைவ்!, மற்றும் ஒபீ மற்றும் அந்தோனி  ஆகியவற்றிலும் வந்தார். நவம்பர் 2001 இல், மக்மஹோன் த வீக்கஸ்ட் லிங் கின் சிறப்பு அத்தியாத்தில் தோன்றினார், இதில் WWF நபர்கள் தங்களுக்குரிய அறக்கொடைகளுக்காக ஒருவரோடு ஒருவர் போட்டியிட்டனர். இதில் அவர் கடைசி இரண்டுக்கு வந்தார், ஆனால் ட்ரிப்பிள் ஹெச்சிடம் தோற்றார். ஆகஸ்ட் 14, 2005 அன்று, MTVஇன் புங்' டின் பருவம் ஐந்தின் இறுதிப்போட்டியில், மக்மஹோன் (அவருடைய பெயர் தவறுதலாக "Stephani" என எழுதப்பட்டது), ஸ்டாசி கீப்லருடன் ("Stacey" என தவறுதலாக எழுதப்பட்டது) தோன்றினார், இங்கு ட்ரிப்பிள் ஹெச் மீது விளையாடப்பட்ட வேடிக்கை விளையாட்டுக்கு உதவினார். நவம்பர் 11, 2009 அன்று, மக்மஹோன் Dinner: Impossible அத்தியாயத்தில் உலக மற்போர் மகிழ்கலை நிறுவனம் மல்யுத்த வீரர் பிக் ஷோவுடன் இணைந்து தோன்றி
வெளி இணைப்புகள்
பகுப்பு:1976 பிறப்புகள் பகுப்பு:அமெரிக்க தொழில்முறை மல்யுத்த வீரர்கள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்க தொலைக்காட்சி எழுத்தாளர்கள் பகுப்பு:கூகுள் தமிழாக்கம்-விளையாட்டுகள்
சூரியப் பொருண்மை
சூரியப் பொருண்மை அல்லது சூரியத் திணிவு (M☉) (Solar mass) என்பது வானியலில் ஒரு திணிவலகு (திணிவை அளக்கும் அலகு) ஆகும். சூரியப் பொருண்மை என்பது சூரியனின் திணிவுக்கு சமமான திணிவு ஆகும்.அதாவது 2 சூரியத் திணிவு என்று குறிப்பிட்டால் அது சூரியனைப் போல இரண்டு மடங்கு திணிவு உடையது என்பது பொருள். இதன் மூலம் மற்ற விண்மீன்கள், விண்மீன் பேரடைகள், நெபுலாகள் மற்றும் விண்மீன் கொத்துகள் போன்றவற்றின் திணிவு அல்லது நிறையை குறிப்பிடுகிறார்கள். சூரியத் திணிவு முறையே:
மேலேயுள்ள சூரியப் பொருண்மை புவியை விட 332,946 மடங்கும், வியாழன் கோளை விட 1048 மடங்கும் பெரியது.
புவி, சூரியனை நீள் வட்டப் பாதையில் சுற்றி வருவதால், சூரியனின் நிறையை சுற்றுக்காலத்திற்கான சமன்பாடு மூலம் கணக்கிடலாம்	. புவி, சூரியனை சுற்றி வர எடுத்துக் கொள்ளும் காலம், புவிக்கும் சூரியனுக்கும் இடைப்பட்ட தூரம் (வானியல் அலகு) மற்றும் ஈர்ப்பியல் மாறிலி(G) இவைகளின் மூலம் கணக்கிடப்படுகிறது.
மேற்கோள்கள்
பகுப்பு:வானியல் அலகுகள் பகுப்பு:சூரிய ஆற்றல் பகுப்பு:சூரியன் பகுப்பு:பொருண்மை